વિનોદ જોશીને આ પૂર્વે ગુજરાત સાહિત્ય અકાદમી દ્વારા રૂપિયા એક લાખના સાહિત્યગૌરવ પુરસ્કારથી સન્માનિત કરાયા છે. આ ઉપરાંત એમને કવિશ્વર દલપતરામ એવોર્ડ કવિશ્રી ઉમાશંકર જોશી એવોર્ડ, ઝવેરચંદ મેઘાણી એવોર્ડ, ક્રિટીકલ એવોર્ડ, તેમજ આ વર્ષે જ ઇન્ડિયન નેશનલ થિયેટરના કલાપી એવોર્ડ અને ભારતીય વિદ્યાભવનના સમર્પણ સન્માનથી પણ પુરસ્કૃત કરવામાં આવ્યા છે. તેઓએ ભાવનગરની મહારાજા કૃષ્ણકુમારસિંહજી યુનિ.માં ગુજરાતી ભાષા સાહિત્ય ભવનના પ્રાધ્યાપક અને અધ્યક્ષ તેમજ ડીન અને કુલપતિપદે રહીને સેવાઓ આપી છે. હાલમાં તેઓ રાષ્ટ્રીય સાહિત્ય અકાદમી દિલ્હીમાં ગુજરાતી તેમજ પશ્ચિમ ભારતીય ભાષાઓના કન્વીનર તરીકે કાર્યરત છે.